钦定古今图书集成/明伦汇编/氏族典/第437卷 > 马世龙
## 钦定古今图书集成/明伦汇编/氏族典/第437卷 > 马世龙

按《明外史马世龙传》：“世龙，字苍元，宁夏人。由世职举
武会试，历宣府游击。天启二年，孙承宗署兵部，荐其
才，超授永平副总兵。承宗荐署都督佥事，充三屯营
总兵官。及承宗出镇，令山海总兵江应诏定军制。应
诏不任事，承宗荐世龙代之。明年，以世龙权轻，请实
授府衔，帝可之。世龙感承宗知，颇尽力。五防叙劳，加”
右都督。世龙容伟中实怯，忌承宗者多击世龙以撼
之。承宗不安其位而去，世龙亦谢病去。崇祯元年，王
在晋论其罪，有诏逮，久不至。在晋罢，始诣狱。二年，都
城戒严，乔允升荐世龙才，诏图功自赎。及满桂死，遂
令世龙代为总理。录功，进左都督。谢病归。六年，宁夏
总兵贺虎臣战殁，诏起世龙代之，卒于官。